อัย

อัย (; ; Douay–Rheims: Hai) เป็นเมืองของชาวคานาอัน ในหนังสือโยชูวาในคัมภีร์ฮีบรู เมืองอัยถูกพิชิตโดยชาวอิสราเอลในการพยายามเข้าตีครั้งที่สอง ซากปรักหักพังของเมืองเชื่อว่าอยู่ในแหล่งโบราณคดี Et-Tell ในปัจจุบัน

 เรื่องเล่าในคัมภีร์ไบเบิล 
ในหนังสือปฐมกาล อับราฮัมสร้างแท่นบูชาอยู่ระหว่างเบธเอลและอัยปฐมกาล 12:8, 13:3

ในหนังสือโยชูวาบทที่ 7 และ 8 ชาวอิสราเอลพยายามพิชิตเมืองอัย 2 ครั้ง ครั้งแรกในโยชูวา 7 นั้นล้มเหลว เรื่องราวในคัมภีร์ไบเบิลบรรยายว่าความล้มเหลวในการพิชิตเมืองอัยมาจากความบาปของอาคานซึ่งกระทำขึ้นก่อนหน้านี้ ทำให้อาคานถูกชาวอิสราเอลขว้างหินจนตายเป็นการลงโทษ ในความพยายามเข้าตีครั้งที่ 2 ในโยชูวา 8 โยชูวาซึ่งเป็นผู้นำของชาวอิสราเอลได้รับคำแนะนำจากพระเจ้า พระเจ้าตรัสให้พวกเขาวางกองซุ่มและโยชูวาก็ทำตามพระบัญชา โดยวางกองซุ่มด้านหลังของเมืองอัยทางด้านตะวันตก โยชูวานำกำลังทหารทัพหลักเข้าใกล้เมืองทางด้านหน้า คนเมืองอัยคิดว่าพวกตนจะได้ชัยชนะอย่างง่ายดายอีกครั้งจึงไล่ตามตีโยชูวาและกำลังทหารจากทางเข้าของเมือง นำชายชาวเมืองอัยยกออกจากเมือง กองซุ่มของชาวอิสราเอลด้านหลังจึงยกเมืองและจุดไฟขึ้น เมื่อเมืองอัยถูกยึดนั้น ชายและหญิง 12,000 คนในเมืองอัยถูกสังหาร กษัตริย์ของเมืองอัยทรงถูกจับและถูกแขวนไว้กับต้นไม้จนเวลาเย็น จากนั้นพระศพของพระองค์จึงถูกวางไปที่ประตูเมืองและนำกองหินทับไว้ แล้วชาวอิสราเอลก็เผาเมืองจนสิ้นซากและ "ทำให้เป็นกองซากปรักหักพังอยู่เป็นนิตย์"โยชูวา 8:28 THSV11 พระเจ้าตรัสกับชาวอิสราเอลว่าพวกเขาสามารถริบฝูงสัตว์เลี้ยงไปเป็นของตนได้ และพวกเขาก็ทำเช่นนั้น

 ดูเพิ่ม 
ยุทธการที่เยรีโค

 อ้างอิง 

 แหล่งข้อมูลอื่น 

Easton's Bible Dictionary

หมวดหมู่:ยุทธการในคัมภีร์ฮีบรู
หมวดหมู่:เมืองในคัมภีร์ฮีบรู
หมวดหมู่:เมืองในโทราห์
หมวดหมู่:หนังสือโยชูวา
หมวดหมู่:การสังหารหมู่ในคัมภีร์ไบเบิล
หมวดหมู่:ราชอาณาจักรในอดีต
หมวดหมู่:นครรัฐ